Dalić: Gledam igrače, oni mene. Koga da vadim? Nitko neće van

Kakve igrače imamo najbolje govori Dalićeva izjava nakon utakmice. Dugo nije mijenjao, ne zato što nije htio, već nije mogao. Nitko nije htio izaći, nitko nije tražio zamjenu, svi su trčali kao navijeni

<p>Zaslužili smo ovo, čestitam dečkima, ma oni nisu normalni. Nisam ja ovo postigao, već ovi čudesni momci koji izgaraju na terenu. To što su oni danas odigrali, ma to je fantazija. Kako su trčali, kako se borili. To je neviđeno. Ovo je za povijest, hvala svim divnim ljudima koji su bili uz nas, svim navijačima u Hrvatskoj, Bosni i Hercegovini i cijelome svijetu, rekao je <strong>Zlatko Dalić.</strong></p><p><strong>Hrvatska</strong> je u finalu Svjetskog prvenstva! I treću utakmicu zaredom igrali smo produžetke, ne i penale ovaj put. Nevjerojatan karakter pokazali su Vatreni, pokazali su srce i zasluženo idu u finale. Ali polako, nije još gotovo.</p><p>- Ma mi još nismo rekli svoju posljednju riječ. Mi samo hodamo i guramo prema naprijed. I ne mislimo stati, vjerujemo da ovo nije naš kraj. Još je jedna utakmica pred nama, a ako Bog da bit ćemo i svjetski prvaci. Ova je Hrvatska to zaslužila. Možda još nismo svjesni što smo napravili, ali ni svijet nije svjestan što može Hrvatska - dodao je <strong>Dalić</strong>.</p><p>Kakve igrače ima najbolje govori njegova izjava o zamjenama. Dugo nije mijenjao, ne zato što nije htio, već nije imao koga. Nitko nije htio izaći, nitko nije tražio zamjenu, svi su trčali kao navijeni. </p><p>- Gledam igrače, gledaju oni mene. Nitko neće van! Nitko ne traži zamjenu. Nevjerojatno! Fascinirali su me igrači, nisam znao što da radim, ha, ha, ha. Kada sam došao ovdje, prvog dana sam ja gurao igrače, ali sada oni guraju mene. Došli smo do finala, napravili senzaciju - dodao je Dalić i otkrio što je rekao igračima na poluvremenu kad smo gubili.</p><p>- Rekao sam, nemojte posustati i samo budite mirni. Ne smije biti nervoze, mi smo bili bolja momčad. Nismo smjeli izgubiti glavu, samo strpljivo igrati okolo. Da smo prihvatili njihovu igru, onda bi se svi skupa izgubili. Znao sam, kada je lopta na zemlji mi smo bolji, a kada je lopta u zraku, onda ne možemo ništa - rekao je.</p><p>Opet smo bili blizu penala.</p><p>- Dvaput smo to prošli, ovo je sada bila treća sreća. Puno smo toga odradili preko bokova, ali svi su na kraju dali maksimum. Sada će biti<strong> bolesnih i ozlijeđenih</strong>, vidjet ćemo što će biti sutra.</p><p>Svjestan je da je u Hrvatskoj ludnica.</p><p>- Drago mi je neka se i naši ljudi malo vesele. Zadnjih smo godina malo izgubili taj kult reprezentacije, bilo je puno negative, ali evo ljudi nam se polako vraćaju. To je ono što trebamo, svi biti zajedno, svi skupa gurati reprezentaciju. Kako god završilo finale, moramo biti ponosni na ove dečke. Dali su sve od sebe, ali idemo korak po korak, vjerujem da ćemo u nedjelju biti spremni.</p><p><b>Dalić je u studio došao u Kramarićevom dresu:</b></p><p><b>- </b>Moja sretna bijela košulja je prljava i mokra, ona nije za javnost, ha, ha, ha.</p><p>A sad - Francuska.</p><p>- Oni su do finala stigli preko defenzivnog stila igre, branili su se i protiv Maroka i protiv Belgije. Tu je Mbappe, fantazija je koliko je taj dečko brz, oni ne traže posjed lopte, već svoju priliku kroz polukontre. Bit će nam teško, oni imaju i dan odmora više. Možda je stiglo vrijeme i za osvetu vatrenima za poraz iz 1998. godine, tko zna možda Bog želi da tako bude.</p><p><strong>POGLEDAJ NAVIJAČKI HIT:</strong> MOJA CROATIA</p><p>Sada napokon i ti možeš nositi majice iz najslušanijeg navijačkog spota "Moja Croatia". Od danas ih možeš kupiti na stranici <a href="http://bit.ly/moja_croatia_majice" rel="nofollow" target="_blank"><strong>ŽUTI KLIK</strong></a>.</p><p>Zgrabi svoju majicu što prije jer zalihe su ograničene!</p>